open-index/open-wikipedia-markdown huggingface dataset:
Κυβέρνηση της Ουκρανίας

Η **Κυβέρνηση της Ουκρανίας** (ουκρανικά: Уряд України) είναι το ανώτατο όργανο της εκτελεστικής εξουσίας στην Ουκρανία. Αποτελείται από το **Υπουργικό Συμβούλιο** (Кабінет Міністрів України) το οποίο απαρτίζεται από  Πρωθυπουργό, τον Αναπληρωτή Πρωθυπουργό, τους Υπουργούς και τους Υφυπουργούς, που διορίζονται από τον Πρωθυπουργό με απόφαση του Προέδρου της δημοκρατίας. Τα έργα και οι πράξεις της κυβέρνησης ελέγχονται από το Κοινοβούλιο της Ουκρανίας, την *Βερχόβνα Ράντα* ή *Ανώτατο Συμβούλιο της Ουκρανίας*. Ο Πρωθυπουργός διορίζεται από το κοινοβούλιο με πρόταση του Προέδρου της δημοκρατίας. Έχει λιγότερες αρμοδιότητες από τον πρόεδρο της δημοκρατίας αν και στην πολιτική ιστορία της χώρας έγιναν προσπάθειες μεταφοράς κάποιων αρμοδιοτήτων του προέδρου στον πρωθυπουργό.

Από τις 4 Μαρτίου 2020, Πρωθυπουργός είναι ο Ντενίς Σμιγκάλ, ο οποίος είναι ο επικεφαλής της τρέχουσας κυβέρνησης.

## Συμβούλιο των Υπουργών
thumb|left|160px|Έμβλημα του Συμβουλίου των Υπουργών
Το Συμβούλιο των Υπουργών της Ουκρανίας (Кабінет Міністрів України) είναι ένα συλλογικό όργανο που αποτελείται από το προεδρείο του υπουργικού συμβουλίου που απαρτίζεται από πέντε υπουργεία που εκπροσωπούνται από τον αντίστοιχο υπουργό. Ορισμένα υπουργεία μπορούν να διευθύνονται από μέλη του προεδρείου του υπουργικού συμβουλίου (αντιπρόεδροι). Το προεδρείο του υπουργικού συμβουλίου αποτελείται από τον Πρωθυπουργό της Ουκρανίας που προεδρεύει του υπουργικού συμβουλίου και επικουρείται από τον πρώτο αντιπρόεδρο και άλλους αντιπροέδρους. Η Γραμματεία του Υπουργικού Συμβουλίου διασφαλίζει τη λειτουργία του υπουργικού συμβουλίου.

Ο αριθμός των υπουργείων στο υπουργικό συμβούλιο έχει αλλάξει με την πάροδο του χρόνου, ορισμένα υπουργεία καταργούνται, συγχωνεύονται ή υποβαθμίζονται σε κρατικές επιτροπές ή υπηρεσίες. Το υπουργικό συμβούλιο είναι υπεύθυνο έναντι του Προέδρου της Ουκρανίας, είναι υπό τον έλεγχο και λογοδοτεί στη Βερχόβνα Ράντα (ουκρανικό κοινοβούλιο). Αποτελείται από τον πρωθυπουργό, τον πρώτο αντιπρόεδρο, τρεις αντιπροέδρους και άλλους υπουργούς, οι οποίοι είναι επικεφαλής των υπουργείων τους. Σε κάποιο χρονικό σημείο υπήρχε επίσης ένα ίδρυμα "κρατικών υπουργείων" που καταργήθηκε σε μεγάλο βαθμό στις 25 Φεβρουαρίου 1992 με το Προεδρικό Διάταγμα (#98). Η Γραμματεία του Υπουργικού Συμβουλίου υποστηρίζει την αποτελεσματική λειτουργία της κυβέρνησης. Το διαρθρωτικό μέρος της γραμματείας είναι επίσης το γραφείο του Πρωθυπουργού της Ουκρανίας.

## Τρέχουσα κυβέρνηση

## Εικόνες

 Kiev Cabinet of Ministers.jpg|Το κυβερνητικό κτίριο, οδός Χρουστσέφσκι
 80-382-0104 Grushevskogo 12.jpg|Όψη του κυβερνητικού κτιρίου
 Self-defense of the Euromaidan guards the Cabinet of Ministers of Ukraine, Fefruary 26, 2014.jpg|Το κτίριο την περίοδο του Euromaidan


## Παραπομπές


## Εξωτερικοί σύνδεσμοι
*
Dark Roots of Thrash

***Dark Roots of Thrash*** είναι ο τίτλος του ζωντανά ηχογραφημένου άλμπουμ και DVD του αμερικάνικου thrash metal συγκροτήματος Testament, το οποίο κυκλοφόρησε στις 22 Οκτωβρίου 2013 στην Ευρώπη και μία εβδομάδα αργότερα στην Βόρεια Αμερική, μέσω της δισκογραφικής εταιρείας "Nuclear Blast".

Η ηχογράφηση του πραγματοποιήθηκε στις 15 Φεβρουαρίου 2013 στο "The Paramount Theatre" του Χάντινγτον της Νέας Υόρκης, κατά την διάρκεια της περιοδείας για την προώθηση του δίσκου "*[[Dark Roots of Earth]]*".

Το DVD κυκλοφόρησε σε σκηνοθεσία του Τόμι Τζόουνς και με παραγωγό την "Get Hammered Productions".

## Τραγούδια του δίσκου
### CD 1
**1. Intro** - 2:37
**2. Rise Up** *(Billy, Peterson)* - 4:18
**3. More Than Meets the Eye** *(Billy, James, Peterson)* - 4:25
**4. Burnt Offerings** *(Souza, Peterson, Skolnick, Christian)* - 6:36
**5. Native Blood**(Billy, James, Peterson)* - 5:14<br />
*'6. True American Hate** ''(Billy, Peterson, Souza, Skolnick)'' - 6:22<br />
**7. Dark Roots of Earth** ''(Billy, James, Peterson, Skolnick)'' - 5:41<br />
**8. Into the Pit** ''(Billy, Peterson, Skolnick)'' - 3:25<br />
**9. Practice What You Preach** ''(Billy, Skolnick, Peterson, Christian, Clemente)'' - 5:23

===CD 2===
**1. Riding the Snake** ''(Billy, Peterson)'' - 4:27<br />
**2. Eyes of Wrath** ''(Billy, James, Peterson)'' - 5:49<br />
**3. Trial by Fire** ''(Billy, Peterson, Skolnick)'' - 4:40<br />
**4. The Preacher** ''(Souza, Peterson, Skolnick, Christian)'' - 4:45<br />
**5. The New Order** ''(Peterson, Skolnick)'' - 5:04<br />
**6. D.N.R. (Do Not Resuscitate)** ''(Billy, Peterson)'' - 4:23<br />
**7. Three Days in Darkness** ''(Billy, James, Peterson)'' - 7:13<br />
**8. The Formation of Damnation** ''(Peterson, Souza, Ramirez)'' - 6:47<br />
**9. Over the Wall** ''(Souza, Peterson, Skolnick, Christian)'' - 4:47<br />
**10. Disciples of the Watch** ''(Billy, Peterson, Skolnick)'' - 7:29

==Τα μέλη των Testament==
Οι μουσικοί οι οποίοι ηχογράφησαν το "''Dark Roots of Thrash''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Άλεξ Σκόλνικ** - [[κιθάρα]]
* **Έρικ Πίτερσον** - [[κιθάρα]]
* **Γκρεγκ Κρίστιαν** - [[μπάσο]]
* **Τζην Χόγκλαν''' - τύμπανα

## Πηγές
* Dark Roots of Thrash - Testament | Songs, Reviews, Credits, Awards | AllMusic
* Testament - Dark Roots of Thrash (album review) | Sputnikmusic
* Testament - Dark Roots of Thrash - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 2013
Βουλγαρικές βουλευτικές εκλογές 1981

Οι βουλευτικές εκλογές διεξήχθησαν στη Βουλγαρία στις 7 Ιουνίου του 1981. Το Πατριωτικό Μέτωπο ήταν και πάλι ο μόνος οργανισμός που συμμετείχε στις εκλογές και είχε προτείνει έναν υποψήφιο για κάθε εκλογική περιφέρεια. Από τους 400 υποψηφίους οι 271 ήταν μέλη του Κομμουνιστικού κόμματος Βουλγαρίας, 99 ήταν μέλη της Βουλγαρικής Αγροτικής Εθνικής Ένωσης και οι υπόλοιποι 30 ήταν ανεξάρτητοι.Η προσέλευση των ψηφοφόρων φέρεται να ήταν 99,9%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1976

Οι βουλευτικές εκλογές διεξήχθησαν στη Βουλγαρία στις 30 Μαΐου του 1976. Το Πατριωτικό Μέτωπο ήταν ο μόνος κομματικός οργανισμός που συμμετείχε στις εκλογές και είχε έναν υποψήφιο για κάθε εκλογική περιφέρεια. Από τους 400 υποψηφίους οι 272 ήταν μέλη του Κομμουνιστικού κόμματος της Βουλγαρίας, 100 ήταν μέλη της Βουλγαρικής Αγροτικής Εθνικής Ένωσης και οι υπόλοιπα 28 ήταν ανεξάρτητοι. Η προσέλευση των ψηφοφόρων φέρεται να ήταν στο 99,9%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Θεοδώριχος

Το όνομα **Θεοδώριχος** ή **Θευδέριχος** ή **Θουδέριχος** μπορεί να αναφέρεται:

*Θεοδώριχος Α΄, βασιλιάς των Βησιγότθων (418-451)
*Θεοδώριχος Β΄, βασιλιάς των Βησιγότθων (453-466)

## Οστρογότθοι
*Θεοδώριχος ο Στράβων, βασιλιάς των Οστρογότθων, (473-484)
*Θεοδώριχος ο Μέγας, βασιλιάς των Οστρογότθων (454-526)

## Βουργουνδία
*Θεοδώριχος Α΄ (Βουργουνδία), βασιλιάς της Ρεμς (511-534)
*Θεοδώριχος Β΄ (Βουργουνδία), βασιλιάς της Βουργουνδίας (596-613)
*Θεοδώριχος Γ΄, βασιλιάς της Νευστρίας και της Βουργουνδίας (673, 675-690/691)
*Θεοδώριχος Δ΄, βασιλιάς των Φράγκων (721-737)

## Μεσαίωνας
*Θεοδώριχος Α΄ της Άνω Λωρραίνης, 10ος & 11ος αιώνας.
*Θεοδώριχος Β΄ της Λωρραίνης, 11ος αιώνας
*Αντίπαπας Θευδέριχος, 11ος αιώνας
*Θεοδώριχος της Πράγας, Τσέχος ζωγράφος, 14ος αιώνας.
Οινολογία

Η **Οινολογία** είναι η επιστήμη και η μελέτη όλων των πτυχών του οίνου και της οινοπαραγωγής εκτός από την καλλιέργεια και την συγκομιδή, οι οποίες ανήκουν σε άλλο κλάδο που ονομάζεται αμπελουργία. Η Αμπελουργία και η οινολογία είναι ταυτόσημες για τα εκπαιδευτικά προγράμματα και τα ερευνητικά κέντρα και περιλαμβάνουν εσωτερικές και εξωτερικές πτυχές της παραγωγής κρασιού. Ο ειδικός στα θέματα οινολογίας αποκαλείται **οινολόγος**. Η λέξη **οινολογία** προέρχεται από την Αρχαία Ελληνική λέξη **' ("κρασί") και την κατάληξη **' ("μελέτη του").

## Εκπαίδευση
Ένας διαρκώς αυξανόμενος αριθμός Πανεπιστημίων προσφέρουν ακαδημαϊκούς τίτλους σπουδών στην Οινολογία και την Αμπελουργία. Τα περισσότερα από αυτά προσφέρουν βασικούς ακαδημαϊκούς τίτλους ή ερευνητικούς τίτλους σπουδών. Οι Οινολόγοι και οι Αμπελουργοί που διαθέτουν διδακτορικά διπλώματα συνήθως τα έχουν αποκτήσει σε άλλους τομείς, όπως η Φυτοκομία, η Φυσιολογία Φυτών ή η Μικροβιολογία. 

Στην Ελλάδα σε προπτυχιακό επίπεδο λειτουργούν τα Τμήματα Επιστημών Οίνου, Αμπέλου και Ποτών και Οινολογίας στο Πανεπιστήμιο Δυτικής Αττικής και Αγροτικής Βιοτεχνολογίας και Οινολογίας στο Διεθνές Πανεπιστήμιο Ελλάδας, ενώ σε μεταπτυχιακό επίπεδο λειτουργεί το Διατμηματικό Πρόγραμμα Μεταπτυχιακών Σπουδών *Αμπελουργία - Οινολογία* του Γεωπονικού Πανεπιστημίου Αθηνών.

## Παραπομπές


## Εξωτερικοί σύνδεσμοι
* 
* 

Κατηγορία:Κρασί
Κατηγορία:Επιστήμη τροφίμων
Ανώνυμη συνάρτηση

Στην επιστήμη των υπολογιστών μια **ανώνυμη συνάρτηση** (Αγγλικά: *anonymous function* ή *function literal* ή *lambda abstraction*) είναι ένας ορισμός μιας συνάρτησης ή οποία περιέχει το σώματα της συνάρτησης αλλά δεν περιέχει όνομα (δηλαδή αναγνωριστικό). Οι ανώνυμες συναρτήσεις συνήθως :

# περνιούνται ως παράμετροι σε συναρτήσεις ανώτερου βαθμού, ή
# ή δημιουργούν ως αποτέλεσμα συναρτήσεις ανώτερου βαθμού που χρειάζεται να επιστρέψει μια συνάρτηση.

Εάν η συνάρτηση χρησιμοποιείται μόνο μια φορά ή για περιορισμό αριθμό κλήσεων τότε μια ανώνυμη συνάρτηση είναι συντακτικά ελαφρύτερη από μια συνάρτηση με όνομα. Οι ανώνυμες συναρτήσεις συναντιούνται συνεχώς στις συναρτησιακές γλώσσες προγραμματισμού αλλά και σε άλλες γλώσσες προγραμματισμού όπου ο ρόλος της συνάρτησης έχει πρωταρχικής χρήσης όπως τα υπόλοιποι τύποι δεδομένων.

Οι ανώνυμες συναρτήσεις προέρχονται από την ανάπτυξη του λ-λογισμού που έκανε ο Αλόνζο Τσέρτς την δεκαετία του 1930 (πριν την ανάπτυξη των ηλεκτρονικών υπολογιστών). Για παράδειγμα στα μαθηματικά μια συνάρτηση της μορφής f(x) = x^2 - x + 42 μπορεί να γραφτεί ανώνυμα ως x \rightarrow x^2 - x + 42. Η συγκεκριμένη μαθηματική συνάρτηση στην python θα γραφόταν ανώνυμα ως *(lambda x: x**2 -x + 42)*. Στο παρακάτω παράδειγμα βλέπουμε την κλήση της συνάρτησης f(x) (ορισμένη με το όνομα f) και την κλήση της ίδιας συνάρτησης ανώνυμα (με lambda έκφραση)  στο διερμηνέα της Python:


```python
>>> def f (x): return x**2 -x + 42
...
>>> f(10)
132
>>> (lambda x: x**2 -x + 42) (10)
132
```


Στην γλώσσα Haskell η ανώνυμη συνάρτηση λάμδα ορίζεται με το σύμβολο *\* που συμβολίζει το ελληνικό γράμμα λ και εννοεί τον ορισμό συνάρτησης λάμδα . Συγκεκριμένα η κλήση της ίδιας ανώνυμης συνάρτησης στον διερμηνέα (ghci) της γλώσσας Haskell θα γινόταν με τις παρακάτω εντολές:


```haskell
Prelude> (\x -> x^2 -x + 42) (10)
132
```


Σε διάφορες γλώσσες προγραμματισμού οι ανώνυμες συναρτήσεις ονομάζονται συναρτήσεις *λάμδα* (Αγγλικά: *lambda*) ή περιγράφονται ως *λάμδα αφαιρέσεις* (Αγγλικά: *lambda abstractions*). Οι ανώνυμες συναρτήσεις είναι μέρος των γλωσσών προγραμματισμού από την γλώσσα προγραμματισμού Lisp το 1958 και σήμερα πολλές σύγχρονες γλώσσες προγραμματισμού υποστηρίζουν ανώνυμες συναρτήσεις (για παράδειγμα η C++11 και η Java 8 υποστηρίζουν ανώνυμες/λάμδα συναρτήσεις).

Οι ανώνυμες συναρτήσεις είναι μια μορφή ενθυλακωμένης συνάρτησης, η οποία επιτρέπει πρόσβαση σε μεταβλητές που βρίσκονται μέσα στο πεδίο της συνάρτησης που ενθυλακώνεται. Σε αντίθεση με τις συναρτήσεις με όνομα δεν μπορούν να χρησιμοποιηθούν σε αναδρομή χωρίς την βοήθεια του τελεστή *fixpoint* ο οποίος είναι γνωστός και ως *anonymous fixpoint* ή *anonymous recursion*.

## Παραπομπές


Κατηγορία:Λ-λογισμός
Κατηγορία:Δομές δεδομένων
Κατηγορία:Γλώσσες προγραμματισμού
Συναρτήσεις ανώτερου βαθμού

Στα μαθηματικά και στην επιστήμη των υπολογιστών μια **συνάρτηση ανώτερου βαθμού** (Αγγλικά *higher-order function* ή *functional form* ή *functional* ή *functor*) είναι μια μαθηματική συνάρτηση που έχει τα παρακάτω χαρακτηριστικά :

* παίρνει μια ή περισσότερες συναρτήσεις ως είσοδο
* επιστρέφει μια συνάρτηση ως έξοδο

Οι υπόλοιπες συναρτήσεις θεωρούνται *πρώτου βαθμού συναρτήσεις*. Στο λάμβδα-λογισμό όλες οι συναρτήσεις θεωρούνται συναρτήσεις ανώτερου βαθμού που παίρνουν τιμές στην μορφή (\tau_1\to\tau_2)\to\tau_3\to\tau_4 (που σημαίνει ότι έχουμε ως είσοδο μια συνάρτηση από \tau_1\to\tau_2 και η έξοδος είναι μια νέα συνάρτηση \tau_3\to\tau_4).  Ως παράδειγμα συνάρτησης ανώτερου βαθμού να πάρουμε την συνάρτηση *applyTwice* η οποία παίρνει ως είσοδο μια συνάρτηση και επιστρέφει την συνάρτηση εφαρμοσμένη δύο φορές. Παρακάτω είναι η συνάρτηση ορισμένη στην γλώσσα Haskell και έχει τύπο (a \to a)\to a \to a (που σημαίνει ότι παίρνει ως είσοδο μια συνάρτηση (a \to a) και επιστρέφει μια νέα συνάρτηση a \to a):


```haskell
applyTwice :: (a -> a) -> a -> a  
applyTwice f x = f (f x)
```


Τρέχουμε μερικά παραδείγματα με την παραπάνω συνάρτηση στον διερμηνέα ghci της Haskell. Στο πρώτο παράδειγμα τρέχει δύο φορές την συνάρτηση / τελεστή πολλαπλασιασμού στην τιμή του 10 και αποτιμάται η έκφραση *(2*10)*2*. Στο δεύτερο παράδειγμα τρέχει η συνάρτηση ένωσης λιστών με χαρακτήρες *++* δύο φορές πάνω στην λίστα/αλφαριθμητικό χαρακτήρων εκτελώντας την έκφραση ("example" ++ " 1") + " 1". 


```haskell
*Main> applyTwice (*2) 10
40
*Main> applyTwice (++ " 1") "example"
"example 1 1"
```


## Παραπομπές


Κατηγορία:Λ-λογισμός
Σκόνη

μικρογραφία|Αυτοκίνητο με σκόνη

**Σκόνη** χαρακτηρίζεται η μάζα που αποτελείται από πολύ λεπτά σωματίδια σε στερεή κατάσταση τα οποία δεν ενώνονται μεταξύ τους σε συσσωμάτωμα. Η σκόνη μπορεί να παραχθεί από τη σύνθλιψη μεγαλύτερων σωμάτων ή και από τη φθορά της εξωτερικής τους επιφάνειας. Αν έχει σημασία το υλικό της σκόνης, τότε αυτό συνήθως αναφέρεται μαζί με τη λέξη σκόνη, όπως για παράδειγμα *σκόνη κακάο* ή *γάλα σε σκόνη*.

Με την κοινή ονομασία **σκόνη**, χωρίς να περιγράφεται το υλικό από το οποίο προέρχεται αυτή, αναφερόμαστε συνήθως στην άχρηστη νεκρή οργανική ύλη λεπτών σωματιδίων που μαζεύεται με την πάροδο του χρόνου σε ένα χώρο. Αυτή γενικά αποτελείται από χώμα, γύρη, ίνες υφασμάτων, ίνες χαρτιού, μεταλλικά στοιχεία, τρίχες και νεκρά κύτταρα του σώματος ανθρώπων και ζώων. Αυτή η σκόνη είναι καλό να απομακρύνεται από χώρους υγιεινής, καθώς η εισπνοή της μπορεί να επιφέρει σημαντικά αναπνευστικά προβλήματα. Επίσης η σκόνη είναι ένας χώρος που ευνοεί την ανάπτυξη πληθυσμών ακάρεων, οι οποίοι είναι επιβλαβείς μικροοργανισμοί στην κλάση των αραχνιδίων.

## Παραπομπες


## Εξωτερικοί σύνδεσμοι

*Η σκόνη από τη Σαχάρα

Κατηγορία:Καθαρισμός
Κατηγορία:Αερολύματα
Radio One (άλμπουμ)

***Radio One*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου και CD, το Νοέμβριο του 1988 στις Ηνωμένες Πολιτείες και τρεις μήνες αργότερα στην Ευρώπη, μέσω της δισκογραφικής εταιρείας "Rykodisc Records".

Ο δίσκος αποτελείται από κομμάτια που ηχογραφήθηκαν από το ραδιοτηλεοπτικό δίκτυο "BBC", από τον Φεβρουάριο μέχρι τον Δεκέμβριο του 1967. Ανέβηκε στο Top-30 των βρετανικών τσαρτ και βραβεύθηκε ως ασημένιος, με πωλήσεις που ξεπερνούν τις 60.000 αντίτυπα.

## Τραγούδια του δίσκου

## Θέσεις τσαρτ
***Radio One*** *(άλμπουμ)*

***Επίσημη κυκλοφορία: [[Νοέμβριος]] [[1988]]***

## Βραβεία
***Radio One*** *(άλμπουμ)*
Ηνωμένο Βασίλειο (*BPI Certification*): Ασημένιος 

## Τα μέλη των Experience
Οι μουσικοί οι οποίοι ηχογράφησαν το "*Radio One*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο, φωνητικά στο "*Day Tripper*"
* **[[Μιτς Μίτσελ]]** - τύμπανα, φωνητικά

;Γκεστ συμμετοχές
* **Τζίμι Λέβερτον** - φωνητικά στο "*Fire*"
* **Τρέβορ Μπέρτον** - φωνητικά στο "*Fire*"

## Παραπομπές


## Πηγές
* Radio One - Jimi Hendrix | Songs, Reviews, Credits, Awards | AllMusic
* Jimi Hendrix - Radio One (Vinyl, LP) at Discogs
* Robert Christgau: CG: Artist 652

Κατηγορία:Δισκογραφία του Jimi Hendrix
Κατηγορία:Άλμπουμ του 1988
King Kong Groover

Το "**King Kong Groover**" είναι το δεύτερο άλμπουμ των Babylon Zoo. Κυκλοφόρησε στις 29 Φεβρουαρίου 1999 από την EMI. Παραγωγός ήταν ο Jas Mann. Στην Ιαπωνία κυκλοφόρησε με δύο επιπλέον κομμάτια, μια ακουστική διασκευή του τραγουδιού των T.Rex's "Cosmic Dancer" και ένα remix του "The Boy with the X-Ray Eyes". Το άλμπουμ δεν μπήκε στα τσάρτς και το single "All the Money's Gone" έφτασε μέχρι το #46.

Το άλμπουμ πήρε ανάμεικτες κριτικές.

## Κομμάτια
#All the Money's Gone (Jas Mann)
#Manhattan Martian (Jas Mann)
#Honaloochie Boogie (Ian Hunter/Mick Ralphs)
#Honeymoon in Space (Jas Mann)
#Stereo Superstar (Jas Mann)
#Chrome Invader (Jas Mann)
#Bikini Machine (Jas Mann)
#Are You a Boy or a Girl (Jas Mann)
#Hey Man (Jas Mann)
#Aroma Girl (Jas Mann)
#Cosmic Dancer (Marc Bolan) (ιαπωνική έκδοση)
#The Boy with the X-Ray Eyes (Armageddon Babylon mix) (ιαπωνική έκδοση)
## Παραπομπές


Κατηγορία:Άλμπουμ του 1999
Όλμος

Ο **όλμος**  είναι μικρό πυροβόλο όπλο το οποίο εκτοξεύει οβίδες, κατάλληλο για βολές καμπύλης τροχιάς.

Ο όλμος είναι ένα σχετικά απλό και εύκολο στη λειτουργία όπλο. Ένας σύγχρονος όλμος αποτελείται από ένα σωλήνα μέσα στον οποίο ο πυροβολητής ρίχνει με το χέρι του το κατάλληλο βλήμα. Ο σωλήνας συνήθως τίθεται σε γωνία μεταξύ 45 και 85 μοιρών από το έδαφος, καθώς όσο υψηλότερη γωνία τόσο μικρότερη θα είναι η απόσταση βολής.

Τα περισσότερα σύγχρονα συστήματα όλμων αποτελούνται από τρία κύρια μέρη: τον κυλινδρικό σωλήνα, το πιάτο της βάσης του και ένα δίποδο στήριγμα. Τα διαμετρήματα κυμαίνονται συνήθως από 60 χιλιοστά έως 120 χιλιοστά. Ωστόσο, υπάρχουν όλμοι, με μεγαλύτερο ή μικρότερο διαμέτρημα.

## Παραπομπές


## Εξωτερικοί σύνδεσμοι
* 

Κατηγορία:Πυροβόλα
Αθανάσιος

Το όνομα **Αθανάσιος** μπορεί να αναφέρεται:

*Αθανάσιος (όνομα) που εορτάζεται στις 18 Ιανουαρίου

## Πατριάρχες Κωνσταντινουπόλεως
*Πατριάρχης Αθανάσιος Α΄, 13ος & 14ος αιώνας
*Πατριάρχης Αθανάσιος Β΄, 15ος αιώνας
*Πατριάρχης Αθανάσιος Γ΄, 17ος αιώνας
*Αθανάσιος Δ΄, 17ος αιώνας
*Αθανάσιος Ε΄, 18ος αιώνας

## Πατριάρχες Αλεξανδρείας
*Αθανάσιος Αλεξανδρείας, ο Μέγας Αθανάσιος
*Αθανάσιος Β΄ Αλεξανδρείας, 5ος αιώνας

## Πατριάρχες Αντιοχείας
*Αθανάσιος Α΄ Αντιοχείας, 12ος αιώνας
*Αθανάσιος Β΄ Αντιοχείας
*ΑΘανάσιος Γ΄ Αντιοχείας, 18ος αιώνας

## Μητροπολίτες Τραπεζούντος
*Αθανάσιος Β΄ Τραπεζούντος, 17ος & 18ος αιώνας

## Δείτε επίσης
*Άγιος Αθανάσιος, αποσαφήνιση τοπωνυμίων
*Μέγας Αθανάσιος, ο ομώνυμος άγιος
*Άγιος Αθανάσιος Αθωνίτης, του Αγίου Όρους.

## Εξωτερικοί σύνδεσμοι
Παλτό

μικρογραφία|Παλτό
Το **παλτό** είναι ένα βαρύ και ζεστό ένδυμα που χρησιμοποιείται κυρίως τον χειμώνα από άντρες και γυναίκες. Το ύψος του συνήθως φτάνει ως το γόνατο, φοριέται πάνω από τα υπόλοιπα ρούχα και κλείνει με κουμπιά ή φερμουάρ (σύγχρονα)· μερικές φορές περιλαμβάνει και ζώνη.

## Ιστορία
Από τις αρχές του Μεσαίωνα η λέξη παλτό αποτελούσε μια από τις πρώτες λέξεις στη κατηγορία των ειδών ένδυσης στην αγγλική γλώσσα. Μέχρι τον 18ο αιώνα, οι κάπες και οι μανδύες αντικαταστάθηκαν από τα παλτό. Από τα μέσα του 20ου αιώνα, οι όροι μπουφάν και παλτό μπερδεύτηκαν στα πρόσφατα στυλ· η διαφορά στη χρήση συνεχίζει να παραμένει για παλιότερα ενδύματα.


Αρχείο:Man's coat silk lampas 1745-50.jpg|1745-50
Αρχείο:Gustav IIIs celadondräkt, 1777 - Livrustkammaren - 39259.tif|1777
Αρχείο:SLNSW 23697 Overcoat.jpg|1925-1957


## Παραπομπές


Κατηγορία:Πανωφόρια
Skroutz

To **Skroutz** είναι πλατφόρμα ηλεκτρονικών αγορών στην Ελλάδα.  

Ξεκίνησε ως μηχανή αναζήτησης τιμών και έχει εξελιχθεί σε ολοκληρωμένη διαδικτυακή αγορά, μέσω της οποίας οι  καταναλωτές μπορούν να κάνουν τις αγορές τους απευθείας μέσω της πλατφόρμας. 

Στο Skroutz.gr προβάλλονται περισσότερα από 7 εκατ. προϊόντα, από περισσότερα από 6.000 συνεργαζόμενα καταστήματα.

## Ονομασία
Το όνομα της εταιρίας είναι εμπνευσμένο από τον Εμπενέζερ Σκρουτζ, ήρωα του μυθιστορήματος του Ντίκενς *[[Χριστουγεννιάτικη ιστορία|Χριστουγεννιάτικη Ιστορία]]*, ο οποίος, ως τσιγκούνης, έψαχνε πάντοτε την χαμηλότερη τιμή για ό,τι επιθυμούσε.

## Ιστορία
H Skroutz A.E ιδρύθηκε το 2005 από τους Γιώργο Χατζηγεωργίου, Γιώργο Αυγουστίδη και Βασίλη Δήμο. 

Έχει έδρα την Αθήνα και δραστηριοποιείται στην ανάπτυξη υπηρεσιών τεχνολογίας στον κλάδο του ηλεκτρονικού εμπορίου και απασχολεί πάνω από 500 εργαζομένους.

Έχει προχωρήσει σε μια σειρά επενδύσεων αλλά και νέων υπηρεσιών για την μετατροπή σε marketplace.  Έτσι τον Ιούλιο του 2022 η Skroutz Α.Ε εξαγόρασε πλήρως την EveryPay, πάροχο σύγχρονων συστημάτων ηλεκτρονικών πληρωμών.

Νωρίτερα είχε προχωρήσει στην εξαγορά της εταιρείας ταχυμεταφορών SendX, επενδύοντας στο “last-mile”, δηλαδή στη διαδικασία παραδόσεων των παραγγελιών στον χρήστη. 

Το Νοέμβριο του 2021, η εταιρεία εισήγαγε τα Skroutz Point, μια υπηρεσία για άμεση παραλαβή αγορών. Πρόκειται για smart lockers, τα οποία μπορούν να επιλέξουν οι χρήστες ως σημείο παράδοσης.

To Skroutz Plus είναι μια συνδρομητική υπηρεσία με οφέλη για τους εγγεγραμμένους χρήστες από τα δωρεάν μεταφορικά και τις προνομιακές συμφωνίες από τον Ιούνιο του 2021.

Οι δωροκάρτες Skroutz ανακοινώθηκαν τον Ιούνιο του 2022. Τον ίδιο μήνα η εταιρεία ανακοίνωσε το νέο μοντέλο λειτουργίας Fulfilled by Skroutz που προσφέρει τη δυνατότητα αποθήκευσης του εμπορεύματος των καταστημάτων που συνεργάζονται με το Skroutz Marketplace στους χώρους αποθήκευσης του Skroutz.

Πριν την έναρξη του skroutz.cy, στην Κύπρο υπήρχε ήδη από το 2009 το ηλεκτρονικό κατάστημα skroutz.com. cy , το οποίο είναι γνωστό για την παροχή προϊόντων και υπηρεσιών σε ανταγωνιστικές τιμές, εξυπηρετώντας χιλιάδες Κυπρίους καταναλωτές. Το Skroutz.com. cy ιδρύθηκε από τον Παναγιώτη Θεοδώρου.

Τον Σεπτέμβριο του 2022, η εταιρεία ανακοίνωσε τη διεύρυνση των αποστολών και στην Κύπρο με το skroutz.cy ενώ τον Ιανουάριο του 2023 ανακοινώθηκε και η αποστολή παραγγελιών σε 20 χώρες της Ευρωπαϊκής Ένωσης, μεταξύ των οποίων η Ρουμανία (skroutz.ro), η Μάλτα (skroutz.mt) , η Γερμανία (skroutz.de). και η Βουλγαρία (skroutz.bg).

## Επισκεψιμότητα
Σύμφωνα με το SimilarWeb το Skroutz.gr ήταν η τέταρτη ιστοσελίδα σε επισκεψιμότητα στην Ελλάδα το Νοέμβριο του 2021 (με περίπου 34 εκατομμύρια επισκέψεις τον Ιούνιο του 2025), όσο και η πρώτη στην κατηγορία του ηλεκτρονικού εμπορίου.

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Ιστότοποι της Ελλάδας
Κατηγορία:Ιστότοποι αγοραπωλησιών
Γαλακτομπούρεκο

right|250px|thumb|Γαλακτομπούρεκο
Το **γαλακτομπούρεκο** είναι παραδοσιακό σιροπιαστό γλυκό ταψιού, που αποτελείται κυρίως από φύλλο και κρέμα. Υπάρχουν διάφορες συνταγές και τρόποι παρασκευής, καθώς και μεγέθη κομματιών. Η κρέμα μπορεί να έχει άρωμα λεμόνι ή βανίλια, ενώ το σιρόπι παρασκευάζεται από ζάχαρη και νερό.

## Εξωτερικοί σύνδεσμοι
* 
* 

Κατηγορία:Γλυκά
Κατηγορία:Κάσταρντ κρεμώδη επιδόρπια
Κατηγορία:Αρτοσκευάσματα
Κατηγορία:Τρόφιμα μαγειρεμένα στο φούρνο
Κατηγορία:Κυπριακή κουζίνα
Κατηγορία:Τρόφιμα με βάση το αβγό
Ηλίαση

Η **ηλίαση** είναι παθολογική κατάσταση, που προκαλείται σε έναν οργανισμό από έκθεσή του στον ήλιο για μεγάλο χρονικό διάστημα, συνήθως μερικές ώρες. Τα πιο συνηθισμένα συμπτώματα είναι: ζεστό και ξηρό δέρμα, ταχυκαρδία, γρήγορη αναπνοή, αύξηση της θερμοκρασίας του σώματος, μυϊκές κράμπες, πονοκέφαλος, ναυτία, σύγχυση και ζάλη και μερικές φορές ελαφρύ πρήξιμο του σώματος. Συνήθως αντιμετωπίζεται με λήψη πολλών υγρών και αποφυγή έκθεσης στον ήλιο για μερικές ημέρες.

Κατηγορία:Παθολογία
Κατηγορία:Αιτίες θανάτου
Κατηγορία:Επείγοντα ιατρικά περιστατικά
The Boy With The X-Ray Eyes

Το "**The Boy with the X-Ray Eyes**" είναι το πρώτο άλμπουμ των Babylon Zoo. Κυκλοφόρησε στις 12 Φεβρουαρίου του 1996 από την EMI. Έφτασε στο #6 των βρετανικών τσάρτς στις 17 Φεβρουαρίου. Το άλμπουμ δεν ήταν πιο πετυχημένο από το single που το προηγήθηκε, το τραγούδι "Spaceman", το οποίο έφτασε στο #1. Άλλα δύο singles κυκλοφόρησαν αργότερα. Το "Animal Army", που έφτασε στο #17 των τσάρτς, και το "The Boy with the X-Ray Eyes", που έφτασε στο #32. Πήρε ανάμεικτες κριτικές. Το όνομα του άλμπουμ προέρχεται από το παρατσούκλι που είχε ο τραγουδιστής Jas Mann στο σχολείο.

## Κομμάτια
Όλα τα κομμάτια γράφτηκαν από τον Jas Mann

# "Animal Army" – 5:55
# "Spaceman" – 5:41
# "Zodiac Sign" – 4:58
# "Paris Green" – 4:43
# "Confused Art" – 4:32
# "Caffeine" – 6:34
# "The Boy with the X-Ray Eyes" – 4:27
# "Don't Feed the Animals" – 1:38
# "Fire Guided Light" – 6:43
# "Is Your Soul for Sale?" – 5:52
# "I'm Cracking Up I Need a Pill" – 3:46
## Παραπομπές


Κατηγορία:Άλμπουμ του 1996
Μακάριος

Το όνομα **Μακάριος**, που σημαίνει «ευτυχής», μπορεί να αναφέρεται σε κάποιο από τα παρακάτω πρόσωπα:

## Χριστιανοί άγιοι
* Άγιος Μακάριος, όνομα 15 αγίων της Ορθόδοξης Εκκλησίας. Ιδιαίτερα:
** Άγιος Μακάριος Νοταράς (1731-1805)

## Πατριάρχες
* Μακάριος Γ΄ Αντιοχείας (17ος αι.)
* Μακάριος Α΄ Ιεροσολύμων (4ος αι.)
* Μακάριος Β΄ Ιεροσολύμων (6ος αι.)
* Μακάριος Κωνσταντινουπόλεως (14ος αι.)

## Αρχιεπίσκοποι Κύπρου
* Μακάριος Α΄ (19ος αι.)
* Μακάριος Β΄ (1870-1950)
* Μακάριος Γ΄ (1913-1977), ο πρώτος πρόεδρος της Κυπριακής Δημοκρατίας

## Επίσκοποι
* Μακάριος Αγκύρας (14ος-15ος αι.)
* Μακάριος Α΄ Αθηνών (14ος-15ος αι.)
* Μακάριος Β΄ Αθηνών ο Πελεκάνος (17ος αι.)
* Μακάριος Μελισσηνός, Μητροπολίτης Μονεμβασίας και πλαστογράφος (16ος αι.)
* Μακάριος Εφέσου (18ος αι.)
* Μακάριος Κερκύρας (19ος αι.)
* Μακάριος Κυζίκου (18ος-19ος αι.)
* Μακάριος  Μάγνης (4ος-5ος αι.)
* Μακάριος Α΄ Μόσχας (16ος αι.)
* Μακάριος Β΄ Μόσχας (19ος αι.)
* Μακάριος Νικομηδείας (15ος αι.)
* Μακάριος Φιλαδελφείας ο «Χρυσοκέφαλος» (14ος αι.)
* Μακάριος Φιλοθέου (γενν. 1952), Μητροπολίτης Σιδηροκάστρου
* Μακάριος Χριστιανουπόλεως (18ος αι.)
* Μακάριος, αρχιεπίσκοπος Αυστραλίας

## Ιερομόναχοι
* Μακάριος Αλεξανδρέας ή «Πολιτικός» (293-393/394)
* Μακάριος Καλογεράς
* Μακάριος ο Λατρηνός (13ος-14ος αι.)
* Μακάριος Μακρής (θάν. 1431), λόγιος

## Οικισμοί
* Μακάριος Γ΄ (Κάτω Πολεμίδια), συνοικία των Κάτω Πολεμιδιών

## Δείτε επίσης
* Μακαρία
* Μακάριοι νήσοι
* Μακαριώτατος
Magic Bus: The Who on Tour

**Magic Bus: The Who on Tour** είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε τον Σεπτέμβριο του 1968 μέσω της δισκογραφικής εταιρείας "Decca Records", μόνο στη Βόρεια Αμερική.

Το άλμπουμ σκαρφάλωσε στο Top-40 στις Ηνωμένες Πολιτείες και τον Καναδά, παράλληλα με την επιτυχία του σινγκλ "*Magic Bus*", το οποίο έφθασε στο # 6 στον Καναδά και το Top-30 στη Μεγάλη Βρετανία, τη Γερμανία και τις Ηνωμένες Πολιτείες.

Το 1974, ο δίσκος επανεκδόθηκε από την "MCA Records", σε μορφή διπλού δίσκου βινυλίου μαζί με το ντεμπούτο-άλμπουμ του συγκροτήματος, "*[[My Generation (άλμπουμ)|My Generation]]*".

## Τραγούδια του δίσκου
**1. Disguises (Mono)** *(Townshend)* - 3:14
**2. Run Run Run (Stereo)** *(Townshend)* - 2:44
**3. Dr. Jekyll and Mr. Hyde (Mono)** *(Entwistle)* - 2:27
**4. I Can't Reach You (Stereo)** *(Townshend)* - 3:05
**5. Our Love Was, Is (Stereo)** *(Townshend)* - 3:09
**6. Call Me Lightning (Mono)** *(Townshend)* - 2:25
**7. Magic Bus (American Version - Stereo)** *(Townshend)* - 3:21
**8. Someone's Coming (Mono)** *(Entwistle)* - 2:33
**9. Doctor, Doctor (Mono)** *(Entwistle)* - 3:02
**10. Bucket T (Mono)** *(Altfeld, Christian, Torrence)* - 2:11
**11. Pictures of Lily (Mono)** *(Capehart, Cochran)* - 2:43

## Θέσεις τσαρτ

## Τα μέλη των The Who
Το "*Magic Bus: The Who on Tour*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά
* **[[Πιτ Τάουνσεντ]]** - κιθάρα
* **[[Τζον Εντουίστλ]]** - μπάσο
* **[[Κιθ Μουν]]** - τύμπανα

## Παραπομπές


## Πηγές
* Magic Bus: The Who on Tour - The Who | Songs, Reviews, Credits, Awards | AllMusic
* The Who - Magic Bus: The Who on Tour (album review ) | Sputnikmusic
* The Who Magic Bus - Rolling Stone

Κατηγορία:Δισκογραφία των The Who
Κατηγορία:Άλμπουμ του 1968
Συντακτική ανάλυση (υπολογιστές)

Στην επιστήμη των υπολογιστών μια **συντακτική ανάλυση** (Αγγλικά: *parsing*) είναι μια διαδικασία κατά την οποία παίρνουμε ένα σύνολο από σύμβολα (δηλαδή μια συμβολοσειρά ή string) (τα οποία βασίζονται σε κάποια τυπική γραμματική) και υπολογίζουμε την συντακτική δομή. Ο όρος *συντακτική ανάλυση* στις γλώσσες προγραμματισμού αναφέρεται στην ανάλυση του προγραμματιστικού κώδικα σε επί μέρους μέρη (δομή) τα οποία χρησιμοποιούνται για την κατασκευή μεταγλωττιστών (Αγγλικά: *complilers*) και διερμηνέων (Αγγλικά: *interpreters*).

## Παραπομπές


Κατηγορία:Μεταγλωττιστές
Κατηγορία:Συμβολοσειρές
Πριστερόγναθος

Ο **Πριστερόγναθος (''Pristerognathus'')** είναι εξαφανισμένο γένος θηροκεφάλιων, γνωστά από τα τέλη της Μέσης Πέρμιας (Καπιτανιανή) της Νότιας Αφρικής. Ο Πριστερόγναθος ήταν ένα μεσαίου μεγέθους θηροκεφάλιο με κρανίο 25 εκ. και συνολικό μήκος μέχρι 1,5 m (4,9 ft).

Αυτά τα ζώα ήταν περίπου μεγέθους σκύλου και χαρακτηρίζονται από μακρύ, στενό κρανίο με μεγάλους κυνόδοντες. Πιθανό να ζούσαν σε δάση, και κυνηγούσαν μικρότερα θηριαψιδωτά και μιλλερετίδες εκείνης της εποχής.

Το γένος Πριστερόγναθος περιλαμβάνει 3 είδη: τα *P. baini*, *P. polyodon* και *P. vanderbyli*. Παλαιότερα υπήρχε κι ένα τέταρτο είδος, το *P. minor*, αλλά έχει μετακινηθεί στο γένος *Pristerognathoides*.

## Παραπομπές



Κατηγορία:Συναψιδωτά
Τοπική κοινότητα

**Τοπική κοινότητα** ήταν όρος της τοπικής αυτοδιοίκησης που εισήχθη το 2010 με το Πρόγραμμα Καλλικράτης. Οι τοπικές κοινότητες αντιστοιχούσαν στα πρώην τοπικά διαμερίσματα του προγράμματος Καποδίστριας, εφόσον αυτά διαθέτουν λιγότερους από 2.000 κατοίκους (ή λιγότερους από 1.000 κατοίκους για τα νησιά). 

Αντικαταστάθηκε από την Κοινότητα στη 1 Σεπτεμβρίου 2019, σύμφωνα με τον Κλεισθένη Ι.

Τοπικη κοινοτητα
Θεοδώριχος Α΄

Ο **Θεοδώριχος Α΄** (*Theodoric I*, 393 - 20 Ιουνίου 451) από τον Οίκο των Μπαλτ ήταν βασιλιάς των Βησιγότθων από το 418 έως το 451. Νόθος γιος του Αλάριχου Α', ο Θεοδώριχος είναι διάσημος για τη συμμετοχή του στην ήττα του Αττίλα στη Μάχη των Καταλαυνικών Πεδίων το 451, όπου σκοτώθηκε στις 20 Ιουνίου. 

## Το βασίλειο του
Το 418 διαδέχθηκε τον βασιλιά Βάλλια. Οι Ρωμαίοι είχαν διατάξει τον βασιλιά Βάλλια να μετακινήσει τον λαό του από την Ιβηρική χερσόνησο στη Γαλατία. Ως βασιλιάς, ο Θεοδώριχος ολοκλήρωσε την εγκατάσταση των Βησιγότθων στη Γαλατία και στη συνέχεια εκμεταλλεύτηκε τη φθίνουσα δύναμη της Ρωμαϊκής Αυτοκρατορίας για να επεκτείνει τα εδάφη του προς τα νότια.  

Αν και οι Βησιγότθοι βρίσκονταν υπό την εποπτεία του δυτικού ρωμαϊκού κράτους, ο Θεοδώριχος, φιλόδοξος και δυναμικός, διεκδικούσε σε κάθε ευκαιρία την επέκταση και ανεξαρτητοποίηση τού βασιλείου του. Η Ακουιτανία του είχε δοθεί στα πλαίσια ειδικής συνθήκης με τους Ρωμαίους, ωστόσο επεδίωξε να κατακτήσει την Αρελάτη, και τη Νορβόνη χωρίς επιτυχία, γεγονός που διατάραξε τις σχέσεις του με τη Ρωμαϊκή Αυτοκρατορία. Τελικά κατάφερε να επανακτήσει την Τουλούζη, γεγονός που ενδυνάμωσε και πάλι τη θέση του στα πλαίσια της παραπαίουσας τότε Αυτοκρατορίας. Ο Θεοδώριχος άσκησε πολιτική επέκτασης με κάθε τρόπο και προς πάσα κατεύθυνση. Οι γάμοι των θυγατέρων του με με τους ηγεμόνες των Βανδάλων και των Σουηβών εντάσσονταν στα πλαίσια διαφόρων συνασπισμών και στρατηγικών επιδιώξεων.

## Το τέλος
Το 451 συμμετείχε σε συνασπισμό Ρωμαίων και άλλων φυλών εναντίον του Αττίλα στη Μάχη των Καταλαυνικών Πεδίων στην οποία και φονεύθηκε. Τη θέση του πήρε ο γιος του Θορισμούνδος.

## Παραπομπές


## Πηγές
### Πρωτογενείς
*Σιδώνιος Απολλινάριος
*Υδάτιος
### Δευτερογενείς
*Εγκυκλοπαίδεια Πάπυρος Λαρούς Μπριτάννικα, τόμος 40, σελίδα 386.

## Εξωτερικοί σύνδεσμοι
* 

Κατηγορία:Βασιλείς των Βησιγότθων
Κατηγορία:Δυναστεία των Βάλτων
Ντοναουβέρτ

Το **Ντοναουβέρτ** (Donauwörth) είναι πόλη της Βαυαρίας στη διοικητική περιφέρεια της Σουαβίας (Schwaben). Λέγεται ότι είχε ιδρυθεί από δύο ψαράδες, όπου οι ποταμοί Δούναβης (Donau) και Βέρνιτς (Wörnitz) συναντιούνται. Η πόλη είναι μέρος της γραφικής διαδρομής που λέγεται «Romantische Straße».

Η πόλη βρίσκεται ανάμεσα στο Μόναχο και τη Νυρεμβέργη, 46 χλμ. βόρεια του Άουγκσμπουργκ. Είναι ιστορικά σημαντική για τη Γερμανία ως θέση ενός από τα περιστατικά που οδήγησε στον Τριακονταετή Πόλεμο (1618-1648). Το 1606 η λουθηρανική πλειοψηφία εξαίρεσε τους Καθολικούς κατοίκους της πόλης από τη διοργάνωση της ετήσιας πομπής Markus, προκαλώντας το ξέσπασμα μιας εξέγερσης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βαυαρίας
Σταθάτος

Το ελληνικό επώνυμο **Σταθάτος** μπορεί να αναφέρεται σε κάποιο από τα παρακάτω πρόσωπα:

* Γεώργιος Σταθάτος (1893-1943), στρατιωτικός και αντιστασιακός
* Γιάννης Σταθάτος (γενν. 1947), φωτογράφος και συγγραφέας
* Νικόλαος Σταθάτος (γενν. 1915), νομικός, δημοσιογράφος και συγγραφέας
* Όθων Σταθάτος (1844-1924), ευεργέτης

## Δείτε επίσης
* Μέγαρο Σταθάτου, από το επώνυμο του πρώτου ιδιοκτήτη του, Όθωνος Σταθάτου
Μνημονικός κανόνας

μικρογραφία|δεξιά|300px|Μνημονικός κανόνας για τις μέρες κάθε μήνα στις αρθρώσεις των δαχτύλων των χεριών

Ο **μνημονικός κανόνας** είναι οποιαδήποτε τεχνική (ή μέθοδος) που βοηθά στη διατήρηση ή στην εύκολη ανάκτηση μιας πληροφορίας. Ο μνημονικός κανόνας στόχο έχει να *μεταφράσει* τις πληροφορίες σε μια μορφή που ο εγκέφαλος μπορεί να διατηρήσει ευκολότερα και καλύτερα. Ακόμη και η διαδικασία της εκμάθησης του κανόνα, μπορεί να βοηθήσει στη μεταφορά των πληροφοριών στη μακροπρόθεσμη μνήμη. Συνήθως οι μνημονικοί κανόνες συναντώνται για λίστες ή μαθηματικούς τύπους, σε προφορική μορφή όπως σύντομα ποιήματα, αρκτικόλεξα, ή φράσεις που θυμόμαστε ευκολότερα. Μνημονικοί κανόνες μπορούν να χρησιμοποιηθούν και για άλλους τύπους των πληροφοριών, με οπτική ή κιναισθητική μορφή.

Χαρακτηριστικά παραδείγματα αποτελούν, στη χημεία η φράση **''Π**α**Β**ε **Ν**α **Ρ**ω**Τ**άς*, για την [[καταστατική εξίσωση των ιδανικών αερίων]] και στη [[φυσική]] ο [[κανόνας του δεξιού χεριού]].

Ο *'μνημονικός''' στην Αρχαία Ελλάδα σχετίζεται με τη Μνημοσύνη, τη θεότητα για την προσωποποίηση της μνήμης. Οι αρχαίοι Έλληνες και οι Ρωμαίοι διέκριναν δύο τύπους μνήμης: τη «φυσική» μνήμη και την «τεχνητή». Η πρώτη είναι έμφυτη και είναι αυτή που χρησιμοποιούμε αυτόματα και χωρίς να σκεφτόμαστε, ενώ αντιθέτως η τεχνητή μνήμη πρέπει να αναπτυχθεί μέσα από την εκμάθηση και τη χρήση μιας ποικιλίας μνημονικών τεχνικών.

Μνημονικές τεχνικές ή μέθοδοι χρησιμοποιούνται και για τη βελτίωση ή την υποβοήθηση της μνήμης. Βοηθούν στην ανάκτηση πληροφοριών που είναι ήδη αποθηκευμένες στη μακροπρόθεσμη μνήμη, ώστε να κάνουν την απομνημόνευση νέων πληροφοριών ευκολότερη.

## Μνημονικοί κανόνες

### Μαθηματικά

### Φυσική

### Χημεία

## Παραπομπές


Κατηγορία:Εκπαίδευση ανά θέμα
Αγριόγατα της Πάμπας

Η **Αγριόγατα της Πάμπας** (*Leopardus pajeros*), είναι μία μικρή Αγριόγατα, που απαντάται στην Αργεντινή, στη Χιλή, στη Βολιβία, στο Περού, στον Ισημερινό και ενδεχομένως, στη νοτιοδυτική Κολομβία. Πήρε το όνομά της, από τις *[[Πάμπας]]*, αλλά εμφανίζεται και σε λιβάδια, θαμνώδεις εκτάσεις και δάση έως και τα 5.000 μέτρα.

Παλαιότερα, συμπεριλαμβανόταν στο είδος Κολοκόλο (*Leopardus colocolo*), αλλά, διαχωρίστηκε λόγω κρανιακών μετρήσεων. Παρ'όλα αυτά, μερικοί την θεωρούν υποείδος του Κολοκόλο ή την συγχέουν με τον Αγριόγατο του Παντανάλ (*Leopardus braccatus*).

Η Αγριόγατα της πάμπας, ταξινομείται ως «Σχεδόν απειλούμενη» στην Κόκκινη Λίστα της IUCN.

## Περιγραφή
[thumb|left|200px|Καλλιτεχνική απεικόνιση της Αγριόγατας της πάμπας ([1844)]]

Η Αγριόγατα της Πάμπας, είναι μια μικρή, αλλά βαριά γάτα. Υπάρχουν σημαντικές γεωγραφικές διακυμάνσεις όσον αφορά το μήκος της, το οποίο κυμαίνεται από 46 έως 75 εκ. και από 23 έως 29 εκ., το μήκος της ουράς. Υπάρχουν τρεις παραλλαγές του τριχώματός της. Στην πρώτη, υπάρχουν μεγάλες, κοκκινωπές - καφέ, κηλίδες, με δακτυλίους στο σώμα και στην ουρά. Στη δεύτερη, η οποία μοιάζει με την πρώτη, υπάρχουν πιο ανοιχτόχρωμες κηλίδες και δακτύλιοι. Στην τρίτη, το χρώμα της είναι πιο γκριζωπό, με σκούρες - καφέ ρίγες στην πλάτη. Επιπλέον, έχουν αναφερθεί Αγριόγατες με μελανισμό.

## Περιβάλλον
thumb|left|200px|Ομοίωμα της Αγριόγατας της πάμπας σε μουσείο

Παρά το γεγονός ότι πήρε το όνομά της από τις *[[Πάμπας]]*, η Αγριόγατα της πάμπας, ζει σε ένα ευρύ φάσμα οικοτόπων. Στη βορειοδυτική Αργεντινή, στη Βολιβία, στο Περού και στον Ισημερινός, ζει σε υψόμετρο μεταξύ 1800 και 5000 μέτρων, όπου συμπίπτει με το φάσμα της Αγριόγατας των Άνδεων (*Leopardus jacobita*).Στην κεντρική Αργεντινή, ζει σε υψόμετρο κάτω των 1420 μέτρων, σε ξηρά δάση και θαμνώδεις εκτάσεις. Στη νότια Αργεντινή και στη νότια Χιλή, ζει σε στέπες της Παταγονίας και σε θαμνώδεις εκτάσεις με υψόμετρο κάτω των 1100 μέτρων.

## Υποείδη
thumb|right|150px|Ο χάρτης κατανομής της Αγριόγατας της πάμπας

Η Αγριόγατα της πάμπας, έχει 5 υποείδη.

* *Leopardus pajeros pajeros* - νότια Χιλή, Αργεντινή
* *Leopardus pajeros crespoi* - Ανατολικές Άνδεις
* *Leopardus pajeros garleppi* - Άνδεις του Περού
* *Leopardus pajeros steinbachi* - Άνδεις της Βολιβίας
* *Leopardus pajeros thomasi* - Άνδεις του Ισημερινού

Κατηγορία:Αιλουρίδες
Κατηγορία:Αιλουροειδή
Κατηγορία:Θηλαστικά της Νότιας Αμερικής
Έτος των Τεσσάρων Αυτοκρατόρων

«**Έτος των Τεσσάρων Αυτοκρατόρων**» ονομάζεται το έτος 69, από τον θάνατο του Νέρωνα έως την άνοδο της δυναστείας των Φλαβίων. Μετά τον θάνατο του Νέρωνα  η εξουσία περνά στον Γάλβα με τη βοήθεια των λεγεώνων της Ισπανίας, δολοφονείται όμως από πραιτοριανούς οι οποίοι ανεβάζουν στον θρόνο τον Όθωνα ο όποιος αυτοκτονεί εξαιτίας της ήττας του από τον Βιτέλιο ο οποίος γίνεται αυτοκράτορας αλλά και αυτός δολοφονείται από τα στρατεύματα του Βεσπασιανού που αποκτά την εξουσία. 

Κατηγορία:Ρωμαίοι αυτοκράτορες
Ντέιβιντ Λόιντ Τζόνστον

Ο **Ντέιβιντ Λόιντ Τζόνστον** (*David Lloyd Johnston*, 28 Ιουνίου 1941 - ) είναι Καναδός ακαδημαϊκός και πολιτικός σημερινός Γενικός Κυβερνήτης του Καναδά. Ανήλθε σε αυτή την θέση τον Οκτώβριο του 2010 και αντικατέστησε την Μικαέλ Ζαν.

## Βιογραφία
Γεννήθηκε το 1941 στο Οντάριο. Το 1963 έλαβε το πτυχίο της πτυχίο Bachelor of Arts στο Πανεπιστήμιο Χάρβαρντ στις Ηνωμένες Πολιτείες. Δύο χρόνια αργότερα, έλαβε πτυχίο Νομικής (LL.B) από το Πανεπιστήμιο του Κέιμπριτζ, στο Ηνωμένο Βασίλειο, και το 1966 έκανε σπουδές στο Πανεπιστήμιο Κουΐνς στον Καναδά. Ειδικεύτηκε σε θέματα εταιρικού δικαίου και της κυκλοφορίας και τη ρύθμιση της ασφάλειας. Κατά τη διάρκεια των σπουδών του στο Χάρβαρντ έπαιξε χόκεϊ και βρέθηκε στο «Hall of Fame» των σπορ του πανεπιστημίου.

Μετά την αποφοίτησή του, εντάχθηκε στο ακαδημαϊκό. Το 1966 στο Πανεπιστήμιο του Τορόντο διορίστηκε καθηγητής δικαίου καθώς επίσης έλαβε την αντίστοιχη θέση  στο Πανεπιστήμιο Κουΐνς το 1968,. Κατά τα έτη 1974-1979 διετέλεσε κοσμήτορας της Νομικής Σχολής του Πανεπιστημίου του Δυτικού Οντάριο. Από το 1979 έως το 1994 διετέλεσε Διευθυντής και Αντιπρόεδρος του Πανεπιστημίου ΜακΓκιλ. Μετά την παραίτηση από τη θέση του τον Ιούλιο του 1994 παρέμεινε καθηγητής δικαίου στο πανεπιστήμιο. Τον Ιούνιο του 1999 διορίστηκε διευθυντής του Πανεπιστημίου του Ουότερλου έως τις 30 Σεπτεμβρίου 2010. Μια μέρα αργότερα ανέλαβε γενικός κυβερνήτης του Καναδά.

## Προσωπική ζωή

Είναι παντρεμένος και έχει πέντε κόρες. 

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του Γενικού Κυβερνήτη του Καναδά

Κατηγορία:Καναδοί πολιτικοί
Κατηγορία:Ηγέτες εν ενεργεία
Δυναστεία του Νικηφόρου

Η **Δυναστεία του Νικηφόρου** είναι μία δυναστεία της Βυζαντινής αυτοκρατορίας, που τα μέλη της ήταν αυτοκράτορες από το 802 έως το 813.

Η δυναστεία αυτή ονομάστηκε έτσι από τον ιδρυτή της Νικηφόρο Α΄ που ήταν Λογοθέτης του Γενικού (των Οικονομικών) επί Ειρήνης της Αθηναίας, τελευταίας εκπροσώπου της δυναστείας των Ισαύρων. Η δυσαρέσκεια των αρχόντων εναντίον της εκφράστηκε με συνωμοσία το 802 που παρέδωσαν την εξουσία στο Νικηφόρο Α΄. Από αυτήν τη δυναστεία ήταν οι αυτοκράτορες:
* Νικηφόρος Α΄ ο Λογοθέτης ή Γενικός (802-811) 
* Σταυράκιος (811-812), υιός του
* Μιχαήλ Α΄ Ραγκαβέ (812-813), σύζυγος της Προκοπίας, κόρης του Νικηφόρου Α΄.

Όταν σκοτώθηκε ο Νικηφόρος Α' στη Μάχη της Πλίσκας τον διαδέχθηκε ο τραυματισμένος Σταυράκιος, που αργότερα απεβίωσε από της πληγές του. Έτσι στον θρόνο ανήλθε ο σύζυγος της αδελφής του, ο Μιχαήλ Α´ Ραγκαβέ, που μετά από δύο χρόνια παραιτήθηκε όταν επαναστάτησε ο λαός.

Μετά τον επόμενο αυτοκράτορα Λέοντα Ε΄ τον Αρμένιο ακολούθησε η Δυναστεία του Αμορίου ή Φρυγική.

## Γενεαλογία

## Δείτε επίσης
* Κατάλογος Βυζαντινών αυτοκρατόρων
* Γενεαλογία Βυζαντινών Αυτοκρατόρων
* Βυζαντινές Δυναστείες

Κατηγορία:Βυζαντινές αυτοκρατορικές δυναστείες

Νικηφορου
Υπερχείλιση

Στη γενική χρήση της η λέξη **υπερχείλιση** χρησιμοποιείται όταν μια ποσότητα ουσίας (π.χ. όγκος κάποιου ρευστού) υπερβαίνει την ικανότητα του προοριζόμενου δοχείου του.

Στην επιστήμη υπολογιστών και στα ψηφιακά ηλεκτρονικά χρησιμοποιείται ως:
*Αριθμητική υπερχείλιση
*Υπερχείλιση μνήμης
*Υπερχείλιση στοίβας
Μακκάς

Το ελληνικό επώνυμο **Μακκάς** μπορεί να αναφέρεται σε κάποιο από τα παρακάτω πρόσωπα:

* Γεώργιος Μακκάς (1818-1905), Έλληνας γιατρός, καθηγητής του Πανεπιστημίου Αθηνών.
* Γεώργιος Ν. Μακκάς (1877-1946), Έλληνας παιδίατρος, καθηγητής του Πανεπιστημίου Αθηνών.
* Λέων Μακκάς (1892-1971), Έλληνας πολιτικός και διπλωμάτης.
* Μαθιός Μακκάς (1879-1965), Έλληνας χειρουργός, συγγραφέας ιατρικών μελετών.
* Νικόλαος Μακκάς (1847-1935), Έλληνας ιατρός, καθηγητής του Πανεπιστημίου Αθηνών.
* Νικόλαος Μακκάς (1875-1950), Έλληνας αντιναύαρχος.
* Πέτρος Μακκάς (1870-1942), Έλληνας αντιστράτηγος.
Παπαθεοδώρου

Το ελληνικό επώνυμο **Παπαθεοδώρου** μπορεί να αναφέρεται σε κάποιο από τα παρακάτω πρόσωπα:

* Βασίλης Παπαθεοδώρου (γενν. 1967), συγγραφέας παιδικών βιβλίων
*
* Γρηγόριος Παπαθεοδώρου (1770-1825), επίσκοπος Μεθώνης, αγωνιστής στην Επανάσταση του 1821 και πολιτικός
* Έφη Παπαθεοδώρου (γενν. 1938), ηθοποιός
* Θεόδωρος Παπαθεοδώρου (γενν. 1965), νομικός και υφυπουργός Παιδείας και Θρησκευμάτων, Πολιτισμού και Αθλητισμού
* Θοδωρής Παπαθεοδώρου (γενν. 1965), μυθιστοριογράφος
* Ιωάννης Παπαθεοδώρου (1914-1983), δήμαρχος Αθηναίων
* Μίνα Παπαθεοδώρου-Βαλυράκη, ζωγράφος
* Μιχάλης Παπαθεοδώρου (γενν. 1928), ποδοσφαιριστής
* Στέφανος Παπαθεοδώρου (γεν. 1960), ποδοσφαιριστής και προπονητής ποδοσφαίρου
Πολ Γουόκερ

**O Πολ Ουίλλιαμ Γουόκερ** (**Paul Walker IV**, 12 Σεπτεμβρίου 1973 – 30 Νοεμβρίου 2013) ήταν Αμερικανός ηθοποιός και φιλάνθρωπος. Ξεκίνησε την καριέρα του ερμηνεύοντας  μικρούς ρόλους σε αρκετά τηλεοπτικά σόου, όπως στο Ατίθασα νιάτα και στο *Touched by an Angel*. Ο Πολ Γουόκερ αργότερα διακρίθηκε παίζοντας σημαντικούς ρόλους σε εφηβικές ταινίες όπως *She's All That* και *Varsity Blues*. Ωστόσο, διεθνώς έγινε διάσημος το 2001, όταν υποδύθηκε τον Μπράιαν Ο’ Κόννορ, έναν από τους πρωταγωνιστές της ταινίας Οι Μαχητές των Δρόμων, έναν ρόλο που απογείωσε την καριέρα του, τον οποίο επανέλαβε και στις συνέχειες της ταινίας μέχρι και το Οι Μαχητές των Δρόμων 7 η οποία ήταν και η τελευταία του.

Στη συνέχεια απέκτησε εμπορική επιτυχία και σε πολλές άλλες ταινίες δράσης και θρίλερ λαμβάνοντας κριτικούς επαίνους για τις εκτελέσεις του στο Joy Ride (2001) και Into the blue (2005). Επίσης, ο Γουόκερ εισέπραξε μεγάλη επιτυχία και σε άλλα είδη, όπως το δράμα επιβίωσης Eight Below (2006), στο πολεμικό δράμα Flags of Our Fathers (2006), καθώς και στην ταινία Πείραμα: Λάζαρους (2008). Αργότερα στην καριέρα του, ο Γουόκερ εμφανίστηκε ως παρουσιαστής στη σειρά Θαλάσσιας Βιολογίας Expedition Great White και έγινε γνωστός για τις φιλανθρωπικές δράσεις του, ιδρύοντας τη φιλανθρωπική οργάνωση Reach Out worldwide (ROWW) το 2010.

Ο Πολ Γουόκερ σκοτώθηκε στις 30 Νοεμβρίου το 2013, σε αυτοκινητικό δυστύχημα, μαζί με έναν φίλο του και οδηγό του αυτοκινήτου. Ο πατέρας και η κόρη του Γουόκερ κατέθεσαν ξεχωριστές αγωγές θανάτου εναντίον της Porsche, γεγονός που οδήγησε σε διευθέτηση. Την στιγμή του θανάτου του, ο Γουόκερ δεν είχε ολοκληρώσει τα γυρίσματα για το Μαχητές των Δρόμων 7, το οποίο ολοκληρώθηκε με τη βοήθεια των αδερφών του Cody και Caleb. Το τραγούδι See you again του Wiz Khalifa προστέθηκε στο soundtrack της ταινίας, ως αφιέρωμα στον Πολ Γουόκερ.

## Πρώτα Χρόνια
Ο Πολ Γουόκερ γεννήθηκε στην πόλη Γκλεντέιλ, που βρίσκεται στην πολιτεία της Καλιφόρνια και ήταν γιος της Σέρυλ, ενός μοντέλου και του Πολ Γουίλιαμ Γουόκερ του τρίτου, ενός παλαιστή. Είχε άλλα πέντε αδέρφια. Ο ίδιος είχε δηλώσει ότι οι πρόγονοι του είναι κυρίως Ιρλανδοί και Γερμανοί, καθώς και Σουηδικής και Αγγλικής καταγωγής. Ένας από τους παππούδες του κατείχε ένα εργοστάσιο αυτοκινήτων για τη Ford στη δεκαετία του 1960. Ήταν ο μεγαλύτερος μαζί με τον δίδυμο αδελφό του, σε ηλικία από τα πέντε αδέρφια του και ανατράφηκε ως μέλος της Εκκλησίας του Ιησού Χριστού των Αγίων των Τελευταίων Ημερών. Μεγάλωσε κυρίως στο Σάνλαντ του Λος Άντζελες και πήγε σχολείο στην Κοιλάδα του Σαν Φερνάντο. Αποφοίτησε τελικά το 1991 από το *Village Christian Schools* στο Σαν Βάλεϊ του Λος Άντζελες. Μετά το σχολείο, ο Γουόκερ παρακολούθησε διάφορα κολέγια επικοινωνίας στην Νότια Καλιφόρνια, ειδικευμένα στη θαλάσσια βιολογία.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Βυζαντινό ημερολόγιο

[thumb|Βυζαντινό ψηφιδωτό της [Κοσμογονία της Γένεσης|Δημιουργίας του Αδάμ, (Καθεδρικός Ναός Μονρεάλε).]]
Το **Βυζαντινό ημερολόγιο**, επίσης γνωστό ως «**Εποχή Δημιουργίας της Κωνσταντινούπολης**» ή «**Εποχή του Κόσμου**» βασιζόταν στη χρονολόγηση από κτίσεως κόσμου (αρχαία ελληνικά: Έτη Γενέσεως Κόσμου κατά Ρωμαίους και Έτος Κτίσεως Κόσμου ή Έτος Κόσμου). Αυτή η χρονολόγηση χρησιμοποιούσε και το Οικουμενικό Πατριαρχείο Κωνσταντινουπόλεως από το 691 έως το 1728. Ήταν επίσης η επίσημη χρονολόγηση της Βυζαντινής Αυτοκρατορίας από το 988 έως το 1453, και στη Ρωσία από το 988 έως το 1725.

Το Βυζαντινό ημερολόγιο βασίζεται στο Ιουλιανό, εκτός του ότι το έτος ξεκινούσε την 1η Σεπτεμβρίου και τα έτη μετρούνταν από κτίσεως κόσμου (Λατινιστί: εποχή *[[Anno Mundi]]*). Η χρονολογία της κτίσεως κόσμου υπολογιζόταν σύμφωνα με τα αναφερόμενα στη μετάφραση της Παλαιάς Διαθήκης που έκαναν οι Εβδομήκοντα. Βασιζόταν στους παλαιότερους υπολογισμούς του Πανοδώρου του Αλεξανδρινού και τοποθετούσε την ημερομηνία της δημιουργίας στο 5509 π.Χ., πριν την Ενανθρώπηση. Η παράδοση να χρονολογούν τα έτη από κτίσεως κόσμου (λατινικά: «*Annus Mundi*» η *Ab Origine Mundi* — **A.M.**) είχε ήδη δημιουργηθεί ανάμεσα στους Εβραίους και τους πρώτους Χριστιανούς. Το έτος 1 της Δημιουργίας εθεωρείτο ότι διήρκεσε από την 1 Σεπτεμβρίου 5509 π.Χ. έως την 31 Αυγούστου 5508 π.Χ.

Έτσι, το τρέχον έτος  μ.Χ. είναι σύμφωνα με τη Βυζαντινή χρονολόγηση το έτος  (ως και την 31η Αυγούστου ) ή το  (από την 1η Σεπτεμβρίου).

## Δείτε επίσης
* Anno Mundi
* Ινδικτιών
* Ab urbe condita

## Παραπομπές


Κατηγορία:Ημερολόγια
Κατηγορία:Βυζαντινή Αυτοκρατορία
Responsive design

Το **responsive design** πήρε την ονομασία του από την λέξη "Respond" και σημαίνει ότι μια ιστοσελίδα προσαρμόζεται δυναμικά και «on the fly» (δηλαδή άμεσα) σε κάθε διάσταση και προσανατολισμό (orientation) οθόνης.

Αυτό σημαίνει ότι όταν κάποιος πλοηγηθεί σε μια ιστοσελίδα η οποία είναι Responsive, χρησιμοποιώντας για παράδειγμα ένα smartphone, η ιστοσελίδα θα διαμορφωθεί με τέτοιο τρόπο ώστε να μην χρειάζεται ο χρήστης να κάνει μεγέθυνση ή να κάνει πλάγιο σκρολ για να διαβάσει με ευκολία το περιεχόμενο της. 

Με την χρήση του Responsive Design μια ιστοσελίδα μπορεί να λειτουργεί και σαν web application όταν ανοιχτεί από μια φορητή συσκευή όπως (iPhone, iPad, Android, Blackberry etc.). Αυτό είναι πάρα πολύ σημαντικό καθώς τα τελευταία χρόνια έχει παρατηρηθεί μια ραγδαία αύξηση της περιήγησης στο διαδίκτυο από κινητές συσκευές.

## Πλεονεκτήματα Responsive Web Design
**Διευκόλυνση του επισκέπτη της ιστοσελίδας**: Καθώς ο επισκέπτης της ιστοσελίδας δεν χρειάζεται να κάνει συνεχώς μεγέθυνση για να διαβάζει το περιεχόμενο της ιστοσελίδας, του προσφέρεται ένα πιο ευχάριστο, καλαίσθητο και γρήγορο περιβάλλον για να την εξερευνήσει.

**Εύκολη ενημέρωση**. Σε αντίθεση με το να υπάρχει μία ιστοσελίδα για ηλεκτρονικούς υπολογιστές και μία εφαρμογή ή μια άλλη έκδοση ιστοσελίδας για κινητές συσκευές, το Responsive Design διευκολύνει το διαχειριστή της με την έννοια ότι δεν χρειάζεται να ενημερώνει δύο ιστοσελίδες αλλά μόνο την κεντρική. Κατά συνέπεια αυτό τον γλυτώνει από πολύ χρόνο και έξοδα.

**Αύξηση χρηστικότητας και χρόνου παραμονής στην ιστοσελίδας**: Όταν ένας χρήστης επισκεφτεί την ιστοσελίδα από μια κινητή συσκευή, δεν θα παραμείνει πολύ ώρα στην ιστοσελίδα αν αυτή δεν τον διευκολύνει. Ενώ αν η ιστοσελίδα είναι Responsive οι πιθανότητες να περιηγηθεί σε όλες τις υπηρεσίες ή τα προϊόντα είναι πολύ υψηλότερες.

**Προσαρμοστικότητα:** Μία responsive ιστοσελίδα θα προσαρμοστεί σε οποιαδήποτε ανάλυση, η οποία μπορεί να μην είναι ακόμα διαθέσιμη και να μην γνωρίζουμε.

**Κόστος:** Η responsive σχεδίαση είναι οικονομικότερη από τη δημιουργία ξεχωριστών ιστοσελίδων ή εφαρμογών για κάθε συσκευή (π.χ. Mobile Site).

## Παραπομπές


Κατηγορία:Παγκόσμιος ιστός
Κατηγορία:Διεπαφές χρηστών